Hrvatska ratna mornarica - Wikipedija

# Hrvatska ratna mornarica

### Izvor: Wikipedija

Hrvatska ratna mornarica (kratica HRM) grana je Oružanih snaga Republike Hrvatske. Njezina uloga i namjena je da štiti integritet i suverenitet Republike Hrvatske na moru i s mora. Nositeljica je i organizatorica pomorske obrane Republike Hrvatske.

## [uredi] Zadaće Hrvatske ratne mornarice

Glavne zadaće HRM u miru su:

- održavanje optimalne razine spremnosti snaga u cilju odvraćanja od agresije na RH,
- sudjelovanje u nadzoru i zaštiti morskih i podmorskih prostora i epikontinentalnog pojasa na kojima Republika Hrvatska ima puni suverenitet, suverena prava i nadležnosti, u suradnji s drugim institucijama i organizacijama RH,
- održavanje sposobnosti mornaričkog pješaštva za vođenje borbe u priobalju i na otocima,
- sudjelovanje u međunarodnim vojnim operacijama potpore miru,
- sudjelovanje u aktivnostima nadzora naoružanja i izgradnje mjera povjerenja i sigurnosti,
- sudjelovanje u potpori civilnim organizacijama i institucijama RH na moru,
- sudjelovanje u traganju i spašavanju na moru.

Glavne zadaće HRM u ratu su sudjelovanje u združenim obrambenim i napadnim operacijama u obrani i uspostavi teritorijalnog integriteta zemlje, sudjelovanje u obrani Republike Hrvatske, a stupanjem u NATO i u obrani saveznika.

## [uredi] Struktura

Osnovnu strukturu HRM čini:

1. Zapovjedništvo HRM - dužnost zapovjednika Hrvatske ratne mornarice trenutno obnaša viceadmiral Zdravko Kardum. Zapovjedništvo HRM-a smješteno je u Splitu, u pomorskoj bazi "Lora".
2. Dom zapovjedništva
3. Flota HRM
4. Zapovjedništvo za izobrazbu i obuku HRM
5. Vojnopomorski sektor Sjever
6. Vojnopomorski sektor Jug

U procesu reforme HRM ukinut će se vojno-područna podjela na vojnopomorske sektore te ukidanje Flote HRM-a, dok će se ustrojiti Flotila te Hrvatska obalna straža.

Vojne baze se nalaze u Puli, Šibeniku, Splitu, Pločama. Također, duž obale smještene su postaje obalnog motrenja.

## [uredi] Naoružanje

- Raketne topovnjače :
  - RTOP-11 Kralj Petar Krešimir IV. (1992.),
  - RTOP-12 Kralj Dmitar Zvonimir (2001.),
  - RTOP-21 Šibenik (1978./1991.)
- Ophodni brodovi :
  - OB-61 Novigrad,
  - OB-62 Šolta,
  - OB-63 Cavtat,
  - OB-64 Hrvatska Kostajnica
- Školski brod - BŠ-72 Andrija Mohorovičić"
- Spasilački brod BS-73 Faust Vrančić
- Desantni brodovi-minopolagači :
  - Cetina DBM-81,
  - Krka DBM-82
- Jahte :
  - Učka,
  - Jadranka
- Podmornica P-01 Velebit (1985./1996.)
- Lovac mina (u izgradnji) LM-51
- Raketne bitnice (MOL) - 3
- Obalni topovi 21 (6 + 15)
- Obalni radari 14 (4 Pelegrin +10)

Osim navedenih, u sastav HRM uključeni su niz srugih manjih i pomoćnih brodova.

Zbog zastarjelosti i neispravnosti opreme i naoružanja, Hrvatska ratna mornarica može provoditi samo zadaće prevoženja, polaganja mina i ophodnje. Ostale zadaće, kao što su nanošenje raketnog udara, provođenje protupodmorničke i protuminske borbe ne može izvršavati. Ciljevi modernizacije HRM su planska modernizacija postojećih brodova i sredstava za izvršenje postavljenih namjenskih zadaća, te izrada studije izvodljivosti za izgradnju višenamjenskih i obalnih ophodnih brodova. U tijeku je završna faza instaliranja radara "Peregrine" te završetak prve faze implementacije racunalno – komunikacijske mreže projekta "MORE".

## [uredi] Činovi u HRM

  Glavni članak : Činovi Hrvatske vojske

- Admirali :
  - Admiral flote
  - Admiral
  - Viceadmiral
  - Kontraadmiral
  - Komodor
- Viši časnici :
  - Kapetan bojnog broda
  - Kapetan fregate
  - Kapetan korvete
- Niži časnici :
  - Poručnik bojnog broda
  - Poručnik fregate
  - Poručnik korvete
- Viši dočasnici :
  - Časnički namjesnik
  - Stožerni narednik
  - Nadnarednik
- Niži dočasnici :
  - Narednik
  - Desetnik
  - Skupnik
- Mornari i kadeti :
  - Razvodnik
  - Pozornik

## [uredi] Dan Hrvatske ratne mornarice

Dan Hrvatske ratne mornarice obilježava se 18. rujna, kada su hrvatski mornari davne 887. godine u bitci kod Makarske porazili mletačko brodovlje, čime se želi posebno istaknuti hrvatska pomorska tradicija.

## [uredi] Poveznice

- Oružane snage Republike Hrvatske
- Hrvatska kopnena vojska
- Hrvatsko ratno zrakoplovstvo i protuzračna obrana

## [uredi] Vanjske poveznice

- Službena stranica OSRH – Hrvatska ratna mornarica

Dobavljeno iz "http://hr.wikipedia.org../../../h/r/v/Hrvatska_ratna_mornarica.html"

Kategorija: Hrvatska vojska

##### Views

- Članak
- Razgovor
- Trenutna inačica

##### Traži

##### Drugi jezici

- English
- 日本語
- Slovenščina